cyanic-selkie/wikianc huggingface dataset:
دولت فاطمیہ
ابو منصور نزار العزیز باللہ	 365 ھ تا 386 ھ
معز کی وفات کے بعد اس کا بیٹا نزار جس کی کنیت ابو منصور اور لقب عزیز باللہ تھا۔ بلاد مغرب کے اکثر والیوں نے بنو فاطمہ سے بغاوت کر کے اندلس کے اموی خلیفہ ہشام کی ماتحتی قبول کرلی۔ اس پر بلاد مغرب کے والی نے ان کے خلاف کارروائی کی اور بنو امیہ کے حامیوں کو اندلس کی جانب سے مدد نہیں پہنچنے کی وجہ سے انہیں شکست ہوئی۔ شام میں افتگین نے قوت پکڑ لی تھی اس کے خلاف معز نے کروائی کرنا چاہتا تھا لیکن موت نے اس کو مہلت نہیں دی۔ افتگین نے دمشق کے بعد شام کے ساحلی شہروں کو جو بنو فاطمہ کے قبضہ میں تھے، انہیں بھی فتح کرنے کی کوشش کی۔ جس پر عزیز نے جو ہر کو ایک لشکر کے ساتھ اس کے خلاف کارروائی کے لیے مقرر کیا۔ جوہر نے دمشق کا محاصرہ کر لیا۔ اس پر افتگین نے قرامطہ سے مدد طلب کی اور بحرین کے شہر الاحسار سے حسن قرمطی کو بلوا لیا۔ دمشقی اور قرمطہ کی مشترکہ فوج نے جب کارروائی کی تو جوہر کو پیچھے ہٹنا پڑا اور جوہر عسقلان تک ہٹنے پر مجبور ہو گیا۔ مجبوراً جوہر واپس ہو گیا۔ اب عزیز نے خود اس کے مقابلے میں گیا۔ لیکن عزیز کے حملے ان مشترکہ فوج کو شکست دینے میں ناکام رہے۔ عزیز افتگین سے صلح کرنا چاہتا تھا، لیکن حسن قرمطی اس کو صلح سے روکا، آخر عزیز کی فوجوں نے افتگین کے قلب پر حملہ کیا تو افتگین اور حسن قرمطی کے قدم اکھڑ گئے اور افتگین گرفتار ہو گیا۔ عزیز نے اس کے ساتھ اچھا سلوک کر دیا۔ عزیز کے دور میں شام کے علاقہ میںحلب کے والی لولو نے بغاوت بھی کردی، جب اس کے خلاف عزیز نے مہم بھیجی تو اس نے اپنی مدد کے لیے بازنطینینوں بلا لیا۔ بازنطیینوں نے اس وقت انطاکیہ پر قبضہ کر رکھا تھا اور انہیں ڈر تھا کے حلب کے بعد فاطمی انطاکیہ چھین لیں گے۔ اس لیے بسیل خود مدد کو آ گیا۔ فاطمی پیچھے ہٹ گئے اور عزیز خود ہی اس کے مقابلے کے روانہ ہوا لیکن راستہ میں اس کا انتقال ہو گیا۔ عزیز پہلا خلیفہ تھا جس نے فوج میں ترکوں کو شامل کرنے کی تباہ کن پالیسی اختیار کی، اس وجہ سے فاطمی حکومت کمزور ہوتی چلی گئی۔
ابو الحسین الحاکم بامراللہ		 386 ھ تا 411 ھ
عزیز کے بعد اس کا بیٹا ابو الحسین الحاکم بامراللہ امام و خلیفہ بنا۔ اس وقت اس کی عمر گیارہ سال پانچ ماہ تھی۔ اس کی کمسنی کی وجہ سے برجوان اور وزیر حسن عمار مملکت پر چھا گئے۔ حسن عمار کو یہ خوف ہوا کہ کہیں ایسا نہ ہو برجوان اور اس کی ترکی فوج کتامی فوج پر غلبہ حاصل کر لے۔ اس لیے حسن عمار نے برجوان کے اختیارت ختم دیدے۔ برجوان کے کا اقتدار صرف خلیفہ کے محل تک رہے گیا تھا۔ ان کے آپس کے جھگڑے سے مشارقہ ) ترکی فوج ( اور مغاربہ ) بربری کتامی فوج ( میں بھی لڑائیاں چھڑگئیں۔ برجوان نے شام کے ترک والیوں کے ساتھ مل کر سازش کی اور کتامی فوجوں کو ایسی شکست دی کہ وہ آئندہ سر نہیں اٹھا سکے اور حسن عمار کو بھی چند ترکوں نے قتل کر ڈالا۔ اس کے بعد برجوان نے حکم دیا کہ دمشق اور دوسرے شہروں کے کتامی والیوں نکال دیا جائے۔ اسے وجہ سے شام میں کتامی والیوں کو نکال دیا گیا، لیکن اس کا یہ نقصان ہوا کہ شام کے مختلف شہروں میں معمولی آدمیوں نے حکومتیں قائم کر لیں۔ ان کے خلاف کے لیے حبش کو بھیجا گیا اس نے شام میں باغیوں کو شکست دے کر فاطمی اقتدار کو دوبارہ استحکام بخشا۔ اس کے بعد حبش نے رومیوں کے خلاف کارروائی کی جو افامیہ تک بڑھ آئے تھے اور ان کو لڑائی میں شکست دی۔ یہ لڑائی 389ھ میں پیش آئی تھی۔ اس کے بعد برجوان نے قیصر بسیل سے مصالحت کرلی تاکہ مصر کے اندرونی مسائل کی طرف توجہ دے۔ اس کے بعد برجوان نے افریقا کے معمالات کی طرف توجہ دی۔ وہاں کی بغاوتوں کو کچلا۔ اس طرح برجوان کا اقتدار بہت بڑھ گیا اور وہ حاکم کو بھی خاطر میں نہیں لانے لگا اور حاکم سے بد سلوکی بھی کرنے لگا۔ ایک دن موقع سے فائدہ اٹھا کر حکم نے برجوان کو قتل کر وادیا۔ برجوان کے قتل سے ترکی فوج نے ہنگامہ برپا کر دیا۔ حاکم نے فوج سے مخاطب ہو کر کہا کہ ’اے لوگوں ْ برجوان نے میرے خلاف شازش کی تھی اس لیے میں نے اسے قتل کروا دیا۔اس کے بعد اس حکومت اپنے ہاتھ میں لی۔
اس کے بعد حاکم سے عجیب و غریب افعال سرز ہونے لگے۔ جس کی وجہ سے اکثر مورخین نے اسے فاتر اثر اور مجنوں ٹہرایا۔ ان میں اس کا اکثر راتوں کو یہ سوار ہو کر نکلتا اور راتوں کا دربار لگانا، ، اس نے لوگوں کو حکم دیا کہ وہ اپنا کاروبار رات ہی کو کرا کریں۔ دوکانیں رات کو کھلتی تھیں اور روشنی کی جاتی تھی۔ غرض رات دن سے بدل گئی۔ اکثر وہ باتیں جو راتوں کو در پردہ ہوا کرتی تھیں دن دہاڑے ہونے لگیں۔ لہو و لعب زیادہ ہونے لگا۔ جب تماشہ دیکھنے کے لیے عوریں نکلنے لگیں تو ان کو روکنے کے لیے سخت احکامات صادر کئے گئے۔، تاکہ شام کے وقت وہ گھروں میں ہی رہیں۔ رات کے دربار کا سلسلہ 391ھ تا 393ھ تک یعنی تین سال تک برابر جاری رہا۔ اس کے بعد حاکم نے اسے باکل موقوف کر دیا اور یہ حکم دیا کہ رات کو کئی شخص نہیں نکلے۔ 393ھ میں حاکم نے بعض سبزیوں کے کھانے اور ان کی خرید و فروخت پر پابندی لگا دی اور ان کی خلاف ورزی پر سزا کا حکم جاری کیا۔ اس طرح اس نے بعض مچھلیوں پر پابندی لگا دی اور مچھروں سے عہد لیا کہ ان کو نہیں پکڑیں گے اور جس نے خلاف ورزی کی اس کی گردن ماری گئی۔ شراپ نویشی کو سختی سے روکا گیا انگور کی سیکڑوں بیلیں کاٹ دی گئیں، شہد کے پانچ ہزار مٹکے دریائے نیل میں بہادیے، قمار بازی پر پابندی لگادی گئی، شطرنج چوسر وغیرہ کے جتنے مہرے ملے انہں آگ لگادی گئی۔ اس زمانے میں عورتیں بناؤسنگھار کر کے سڑکوں پر پھرتی تھیں، نیل کے کنارے سیر و تفریح کے جمع ہوتی تھیں، حاکم نے عورتوں کے باہر نکلنے پر سخت پابندی لگادی گئی اور ان پر یہاں تک پابندی لگائی گئی کہ وہ مکانات کے دریچوں سے سر باہر نکالیں۔ موچیوں کو ہدایت کی گئی کہ ان کے جوتے نہیں بنائیں۔ 395ھ میں ایک شوانہ ) مخزن ( کی تیاری کا حکم دیا، جس میں جلانے کے لیے لکڑیاں جمع کی گئیں۔ لوگ خوف زدہ ہوگئے اور سب لوگ جمع ہوکر حاکم کی خدمت میں حاضر ہوئے اور حاکم سے معافی کی درخواست کی۔ اس پر حاکم نے سب کو امن دیا۔ جب حاکم نے سختی کی تو اہل سنت اور اہل کتاب میں بے چینی پھیل گئی۔ ابو رکوہ جیسے جاہل اور آوارہ شخص نے دولت فاطمیہ کے خلاف جھنڈا بلند کیا اور ہزاروں آدمی اس کے ساتھ ہوگئے، در پردہ حاکم کے عمال بھی اس سے مل گئے۔ جس سے اس کی قوت بہت بڑھ گئی اگر آخر میں شکست نہیں کھاتا تو یقینا دولت فاطمیہ کا خاتمہ ہو جاتا۔ اس لیے حاکم نے اہل سنت کے خلاف صادر کئے گئے احکامات 395ھ میں منسوخ کردیے اور انہیں خوش کرنے کے لیے ایک مالکی مدرسہ کھلوایا۔ اس کے بعد اس نے نظام حکومت میں بڑی تبدیلیاں کی اور اپنے بہت سے عمال کو برطرف یا قتل کروا دیا۔
390ھ میں دریائے نیل میں پانی کی کمی کی وجہ سے مصر کو قحط کا سامنا کرنا پڑا۔ جس کی وجہ سے حاکم نے بہت سے محصول جو خاص طور پر امام کے طور پر اسے ملتے تھے وہ اس نے ختم کردیے۔ اس کے علاوہ مجالس الحکمتہ جو خاص طور پر اسمعیلیوں کے لیے منعقد کی جاتی تھی بند کروا دیں اور اس نے اذان میں ’ حی علی خیر العمل‘ کہنے کی ممانعت کردی گئی اور ’ اصلوٰۃ خیر من النوم ‘ کہنے کا حکم دیا۔ تاکہ رعایا کی بچینی کم کی جاسکے۔ مگر 403ھ میں حاکم نے ان احکامات کو منسوخ کر دیا۔ 403ھ میں مکہ میں حاکم کا خطبہ پڑھا گیا مگر حلب ہاتھ سے نکل گیا۔
حاکم نے اپنے اپنے وزیروں، قاضیوں اور خدمت گاروں کو قتل کرنے کا بڑا شائق تھا۔ خاص طور پر وزیر اور قاضی تو اس کے دور میں زیادہ دیر نہیں رہے پاتے تھے اور جلد ہی اپنے انجام کو پہنچا دیے جاتے تھے۔
دارلحکمۃ جس کی غرض یہ تھی کہ شیعی علوم کی اشاعت کی جائے، مگر اس میں نجومی، ادیب، منجم اور طبیب بھی رکھے گئے۔ اس مدرسے کے ساتھ اس نے ایک کتب خانہ بھی کھولا۔ اس نے ایک رصد گاہ بھی بنوائی، جس میں اپنے وقت کا مشہور ہئیت دان علی بن یونس کو حکم دیا کہ ایک مفضل زیح تیار کرے۔ اس زیح سے لوگ مدتوں تک افادہ حاصل کرتے رہے۔ اس کے نام سے مشہور مسجد جامع الحاکم تھی جس کی بنیاد اس کے باپ عزیز کے دور میں رکھی گئی تھی مگر اس کے دور میں تکمیل ہوئی۔ حاکم میں اس مسجد میں آرائش اور دیبائش کا کام کثیر رقم خرچ کی۔ بنیادی طور پر حاکم بنو فاطمہ کے دوسرے خلیفہ کے برعکس بہت سادہ زندگی بسر کرتا تھا۔ وہ معمولی کپڑوں اور خچر پر سادہ سی زین استعمال کرتا تھا۔ لیکن دولت و خرچ کرنے میں بڑا فیاض تھا اور خدمت گاروں اور ملازموں کو بڑی بڑی رقمیں انعام دیا کرتا تھا۔ اس نے امام کو سجدہ کرنے، قدم بوسی اور دوسری رسمیں ختم کردیں تھیں۔
حاکم کی تلون مزاجی سے تنگ آکر مصری اس سے نفرت کرنے لگے اور اس کا اظہار بھی کرنے لگے۔ اس پر حاکم نے اپنے غلاموں کو خفیہ فسطاط بھیجا، انہوں نے فسطاط میں لوٹ مار کی اور آگ لگادی، جس پر ترکوں اور کتامیوں نے ان کا مقابلہ کیا اور بہت سے لوگ مارے گئے۔
آخر زمانے میں حاکم پر جنون کا دورہ پڑا اور اس کو یہ گمان ہونے لگا کے اللہ اس کے اندر حلول کر گیا ہے۔ اس نے اپنے مریدوں کو حکم دیا کہ اس کو پوجیں اور جب اس کا نام آئے تو وہ سجدے میں جھک جائیں۔ اس کے چند داعیوں نے یہ مذہب اختیار کر لیا اور اس کو اللہ کا خلیفہ کے بجائے اسے خدا ماننے لگے اور اس کی تائید میں حسن بن حیدر فرقانی نے الرسالہ الواعظ لکھا۔ جس میں حاکم کی الوہیت کی تعائید کی تھی۔ اس کے ماننے والوں ی تعداد روز بروز تعداد بڑھنے لگی۔ حاکم نے اس کو بلا کر خلعت اور انعام دیا۔ لیکن جلد ہی بازار میں لوگوں نے اس کو قتل کر دیا۔ اس نے لوگوں کو کہا کہ وہ خدا کے بجائے حاکم کی عبادت کریں۔ اس کے بعد ایک ان کی تعداد روز بروز تعداد بڑھنے لگی۔ حاکم نے اس کو بلا کر خلعت اور انعام دیا۔ لیکن جلد ہی بازار میں لوگوں نے اس کو قتل کر دیا۔ اس کے بعد ایک ترک اثوستگین آیا جو درازی کہلاتا تھا۔ وہ بھی لوگوں سے حاکم کو پوجنے کی تلفین کرتا تھا۔ لوگوں نے اس کو مارا پیٹا تو حاکم نے اس پر تشدد کرنے والے لوگوں کو گرفتار کر کے انہیں مختلف اوقات میں قتل کروا دیا۔ اس پر لوگوں اور ترکوں کا یہ امر شاق گزرا اور انہوں نے اس کو قتل کرنا چاہا۔ یہ بھاگ کر حاکم کے محل میں چھپ گیا لوگوں نے حاکم سے اسے اس کے قتل کا مطالہ کیا تو حاکم نے لاعلمی کا اظہار کیا اور اسے بھگا دیا درازی لبنان چلاگیا۔ جہاں اس نے دروزی فرقہ کی بنیاد رکھی۔
حاکم اکثر گدھے پر سوار ہو کر قاہرہ کے باہر تمام رات گھوما کرتا تھا۔ ایک دن اس کے ساتھ دو خدمت گار تھے۔ اس نے انہیں واپس بھیج دیا اور خود حلوان کے شرقی علاقہ کی طرف چلدیا۔ جب اسے دیر ہوگئی تو لوگوں اسے تلاش کرنے کی کوشش کی مگر کسی کو نہیں ملا۔ البتہ اس کے گدھے کی لاش اور اس خون الودہ کپڑے ملے، مگر اس کا پتہ نہیں چلا۔ جو لوگ اس کی محبت میں غلو رکھتے تھے وہ یقین نہیں کرتے تھے کہ حاکم مرا ہے۔ ان کا خیال تھا حاکم دوبارہ آئے گا۔
ابو معد علی الظاہر ) لا عزاز دین اللہ ( 411 ھ تا 427 ھ
حاکم کے مفقود ہونے کے بعد 411ھ میں اس کا بیٹا ظاہر امام بنا۔ اس کے عہد میں عبدالرحیم نے بغاوت کی جو ایک روایت کے مطابق حاکم کا ولی عہد تھا۔ مگر وہ ناکام رہا اور گرفتار ہو کہ قید ہو گیا۔ ظاہر کی کم سنی کی وجہ سے اس کی بہن ست الملک کا اقتدار بڑھ گیا تھا اور مملکت کی باگ ڈور اس کے ہی ہاتھ میں رہی یہاں تک وہ چار سال کے بعد مر گئی، مگر اس کے انتقال کے بعد تین سرداروں الشریف الکبیر العجمی الشیخ ابولقاسم، علی بن احمد نجیب الدولہ الجر جراتی اور شیخ العمیہ محسن بن بادوس کے ہاتھوں میں رہی۔
416ھ میں مصر میں قحط پڑا جو برابر تین سال تک رہا۔ اس دوران میں لشکریوں میں تنخواہ کے جھگڑا ہو گیا اور ایک رکن محسن بن بادوس مارا گیا۔ اس پر لوٹ مار اور غارٹ گری ہوئی۔ اسی دوران میں ظاہر نے مالکی فقہیہ کو ملک سے نکال دیا گیا۔ لیکن شام کے کھوئے ہوئے علاقے دوبارہ فاطمیوں کے پاس واپس آ گئے۔ جب 418ھ میں قحط دور ہو گیا توظاہر نے بازنطینیوں سے صلح کرلی۔ اس کے تحت بازنطینی علاقوں میں بنو فاطمیہ کا خطبہ پڑھایا جائے گا اور بیت المقدس کے کسینہ کو دوبارہ بنانے کی اجازت دے دی گئی اور جو نصرانی حاکم کے زمانے میں نصرانیت اختیار کرلی تھی انہیں اختیار دے دیا گیا کہ وہ چاہیں تو دوبارہ نصرانیت اختیار کر لیں۔ اس کے بعد ترکوں اور مضاربہ کے درمیان میں جھگڑا ہو گیا جس میں بہت سے لوگ مارے گئے۔ 427ھ میں ظاہر کا انتقال ہو گیا۔ یہ اپنا زیادہ وقت لہو و لہب میں گزاتا تھا اور سلطنت کے امور میں حصہ نہیں لیتا تھا۔ شراب کا بہت شوقین تھا اور اس نے اس کو پینے کی اجازت دوسروں کو بھی دے دی تھی۔ اس باپ نے جتنی چیزیں حرام کیں وہ اس نے حلال کریں۔
ابوتمیم معد المستنصرباللہ		 427 ھ تا 487 ھ
ظاہر کی موت کے بعد اس کا کمسن بیٹا مستنصر 427ھ میں امام بنا۔ یہ نہایت کمسنی میں یعنی سات سال کی عمر میں یہ خلیفہ بن گیا تھا۔ اس کو بنو فاطمین میں یہ امتیاز حاصل ہے کہ اس کی حکومت تمام فاطمین خلیفاؤں سے زیادہ طویل یعنی ساتھ سال چار مہینے تک رہی، اس کے نام کا خطبہ بغداد اور عراق میں ایک سال تک پڑھا گیا اور حجاج اور یمن ان کے قبضہ میں بیس سال رہا۔ مستنصر کے عہد میں شام، صقلیہ اور بلاد مغرب سے فاطمی حکومت ختم ہوگئی تھی۔ اسی کے دور میں ناصر خسرو نے مصر کا دورہ کیا تھا۔ اس نے فاطمی دربار کی شان و شوکت اور دولت و ثروت کے چشم دید واقعات لکھے ہیں۔
453ھ میں ترکی اور حبشیوں لڑائی چھڑ گئی اور کئی لڑائیوں کے بعد حبشیوں کی کمر توڑ دی گئی اور اس وجہ سے ترکوں کا اثر بہت بڑھ گیا۔ ترک سالار ناصر الدولہ مستنصر سے فوج کی تنخواہ میں اضافہ کے علاوہ بجا مطالبات کرنے لگا۔ اس کے مطالبات پورے کرنے کے لیے مصتنصر بیش قیمت ذخیرے کو کوڑیوں کے مول بیچنے پر مجبور گیا۔ ناصر الدولہ نے جب مال دولت خود ہضم کرنا چاہا تو اس کے ساتھیوں میں پھوٹ پڑ گئی اور اس کے مقابلے کے لیے مستنصر کو خود میدان میں آنا پڑا، 463ھ ناصر الدولہ کو شکست ہوئی اور وہ بجرہ چلا گیا۔ ان لڑائیوں سے ملک کی حالت خراب ہوگئی اور مصر حالت دن بدن تک ابتر ہوتی گئی۔
ابو القاسم احمد المستعلی با اللہ	 487 ھ تا 495ھ
مستنصر کی وفات کے بعد مستعلی کی وفات کے بعد اس کے اکیس سالہ لڑکے کو خلیفہ بنا دیا گیا، اس پر امستنصر کے بڑے لڑکے نزار نے اس فیصلے کو نہیں مانا اور اس نے بغاوت کی مگر قید ہو گیا اور اس کو موت کی سزا دے دی گئی۔ نزار سے ہی اسمعیلیوں کے ایک بڑے فرقہ کی ابتدا ہوئی۔ مستعلی کے دور میں ہی صلیبی حملے شروع ہوئے اور 489ھ میں بیت المقدس پر صلیبیوں کا قبضہ ہو گیا اور مصری اس کا دفاع نہیں کرسکے۔ مستعلی نے 495ھ میں وفات پائی۔ مستعلی نام کا خلیفہ رہے گیا تھا۔ 467ھ تا 525ھ تک حکومت کی باگ دوڑ بدر الجمالی اور اس کے بعد اس کے بیٹے افضل کے ہاتھ میں رہی۔ ان وزرا کا دور مصر کی خوشحالی کا دور تھا۔
ابو علی منصور الامر باحکام اللہ 	495 ھ تا 524 ھ
مستعلی کے بعد اس کا کم سن لڑکا آمر کو خلیفہ بنا دیا گیا۔ اس دور میں بھی تیس سال وزیر افضل تک مصر کا حقیقی حاکم رہا۔ اس دور میں صلیبوں نے شام اور فلسطین میں ْْمزید کامیابیاں حاصل کر لیں۔ وزیر افضل نے صلیبیوں کی روک تھام کے لیے سر ٹور کوشش کیں مگر صلیبی کامیاب رہے۔ 498ھ تک ان کے قبضہ میں فلسطین کا بڑا حصہ ماسوائے چند ساحلی علاقوں کے علاوہ قبضہ میں آچکا تھا۔ 503ھ تک ان کہ قبضہ میں عکہ، جبیل، بانیاس ان کے قبضہ میں آ گئے۔ اس کے بعد رملہ، طرابلس، بیروت اور صور بھی ان کے قبضہ میں آچکا تھا۔ صرف عسقلان ہی فاطمیوں کے قبضہ میں آچکا تھا۔ 510ھ میں ان کی ہمت اتنی بڑھی کے انہوں نے مصر پر حملہ کیا اور فرما کو جلا دیا اور تنیس کے قریب پہنچ گئے مگر صلیبی سالار بلڈین کی علالت کی وجہ سے صلیبیوں کو کامیابی حاصل ہو سکی۔ اس کے بعد فاطمیوں کی پالیسی مدافعانہ رہی۔
513ھ میں ایک فرقہ بدیعیہ ظاہر ہوا، جس نے اصلی اسمعیلی عقیدے ظاہر کئے اور ان کے ساتھ کثیر جماعت ساتھ ہوگئی۔ افضل نے ان کو سزا دی اور اس کے بانیوں حمید اور برکات نے خلیفہ کے محل میں چھپ کر جان بچائی۔ بعد میں افضل کے قتل بعد حمید پھر ظاہر ہوا۔ اس کے وزیر مامون ابطائحی نے حمید اور اس کے پیروں کو قتل کروا دیا۔
افضل کو آمر نے 515ھ ہجری میں ایک سازش کے ذریعہ قتل کروا دیا اور اس کا جواز یہ بتایا جاتا ہے کہ افضل آمر پر بہت سختی کرتا تھا اور اہل سنت کے ساتھ بہت رعایت کرتا تھا۔ اس کے بعد وزیر المامون ابن ابطائحی وزیر مقرر ہوا۔ جس کو بھی آمر نے 519ھ میں قتل کروا دیا۔ لیکن اس کے بعد 524ھ میں آمر کو نزاریوں نے قتل کروا دیا۔
ابوالمیمون عبدالمجید الحافظ الدین 	524 ھ تا 544 ھ
آمر جب قتل ہوا تو اس کا کوئی بیٹا نہیں تھا اس لیے اس کے چچا زاد بھائی کو خلیفہ بنا دیا گیا۔ یہ مستنصر کا پوتا اور اس کے بیٹے محمد کا بیٹا تھا۔ چونکہ شعیہ عقائد کے مطابق باپ کے بعد بیٹا ہی امام بنتا ہے۔ اس لیے اس نے اس لڑکے کا نائب ہونے کا دعویٰ کیا، جو آمر کی ایک بیوی کے بطن سے ہونے والا تھا۔ اس وقت تک حافظ اپنے کو نائب کہتا تھا۔ مگر لڑکی پیدائش کے بعد اس نے امام نے ہونے کا دعویٰ کیا۔ اس کے پہلے وزیر ہزبر الملک کو فوج کے مطالبہ پر ہٹا کر قتل کروا دیا۔ اس کے بعد احمد وزیر مقرر ہوا۔ اس نے حافظ کے اختیارات چھین لیے اور اس نے حکومت کا مذہب اسمعیلی سے بدل کے اثنا عشری جاری کر دیا اور امام منتظر کے سکے اور خظبہ میں سے بھی حافظ کا نام نکلوا کر اثنا عشری کے اماموں اور اپنا نام داخل کروا دیا۔ پھر اس نے حافظ کو بھی قتل کرانے کی کوشش کی۔ لیکن اس میں وہ کامیاب نہیں ہوا۔ احمد 526ھ میں قتل کر دیا گیا۔ اس کے بعد حافظ نے زمان حکومت خود سمبھالی۔ خرابی حکومت کے جو الزامات وزیروں پر لگتے تھے اب خود حافط پر لگنے لگے۔
اس وقت تک فاطمی حکومت کمزور ہوچکی تھی اس لےے حالات اور بگڑگئے۔ 528ھ میں اس نے ولی عہد سلیمان کو بنایا، جو مر گیا۔ اس کے بعد اس نے دوسرے بیٹے حسین کو ولی عہد بنایا۔ مگر اس تیسرا بیٹا حسن نے اس کو تسلیم نہیں کیا اور اس نے مصری فوجوں میں پھوٹ ڈلوادی، اس طرح خانہ جنگی میں پانچ ہزار سے زیادہ افراد مارے گئے۔ پھر اس نے حافظ اور اپنے بھائی پر ہاتھ صاف کرنے کی کوشش کی۔ اس پر حافظ نے تنگ آکر حسن کو ولی عہد بنانے کا فرمان جاری کیا۔ لیکن حسن کے اقدامات کی وجہ سے فوج حسن کے خلاف ہوگئی اور وہ تنہا رہ گیا۔ فوج کے خلاف ہونے پر اس نے اپنے باپ حافط کے محل میں پناہ لی۔ لیکن فوج نے قیصر خلافت کا محاصرہ کر لیا اور حسن کی موت کا مطالبہ کیا۔ جس پر مجبوراً حافظ نے بیٹے کو زہر دلوا دیا۔
خوش قسمتی سے اس وقت صلیبیوں کے حملہ کا خطرہ کم ہو گیا تھا۔ کیوں کہ وہ ترکوں کے حملوں کے خلاف مداخلت میں مصروف تھے۔ لیکن مغرب میں ان کا نیا دشمن صقیلہ کا راجر ثانی پیدا ہو گیا تھا۔ اس نے افریقہ میں برصہ، طرابلس الغرب، مہدیہ کو فتح کرنے کے بعد اس نے سکندریہ کا رخ کیا۔ حافظ کی موت 544ھ میں موت واقع ہوگئی۔
ابو منصور اسماعیل الظافر لاعدائ اللہ 544 ھ تا 549 ھ
حافظ کے انتقال کے بعد اس کی وصیت کے مطابق اس کا سولہ سالا چھوٹا بیٹا فائز خلیفہ بنا۔ یہ عیش و عشرت کا شوقین اس کو 549ھ میں قتل کر دیا گیا۔
ابو محمد عبداللہ العاصد الدین اللہ 555 ھ تا 567 ھ
فایز کے انتقال کے بعد حافظ کے ایک پوتے جو اس کے بیٹے یوسف کا لڑکا تھا خلیفہ بنایا گیا۔ یہ کم سن لڑکا تھا اور یہ فاطمیوں کا آخری خلیفہ تھا، اس کے عہد میں ہی صلاح الدین ایوبی کا مصر پر قبضہ ہو گیا اور اس کے ساتھ ہی 567ھ میں فاطمی خلافت کا خاطمہ ہو گیا۔
فاطمین کے ذوال کے بعد دعوت کا سلسلہ
فائز کی موت کے بعد مصر میں اس کے داؤد کے چند مصریوںنے 569ھ میں بیت کی۔ اس پر صلاح الدین نے ان مصریوں مروا دیا اور داؤد کو قید کر دیا۔ کچھ عرصہ کے فایز کے پوتے محمد بن عبد اللہ بن عاصد نے فاس میں مہدی ہونے کا دعویٰ کیا جس کو سولی دے دی گئی۔
فوج اور انتظامی عہدے دار
فاطمین کے دور میں فوجوں کی رجمنٹیں تھیں، جو کسی خلیفہ، وزیر یا قومیت کے نام سے منسوب تھیں۔ مثلاً رومیہ، جیوشیہ، افضیلہ، سوڈانیہ۔ ہر رجمنٹ کا ایک افسر ہوا کرتا تھا، جو کوئی امیر ہوتا تھا۔ فاطمین میں امرا تین طرح کے ہوا کرتے تھے۔
عہدے داروں کی دو قسمیں تھیں۔ پہلی جو براہ راست خلیفہ سے تعلق رکھتی تھی، دوسری جو ان امرا کے ماتحت تھی۔
بری افواج میں کتامی، زویلی، رومی صقیلی اور بربری سپاہیوں کے علاوہ جو کشیر تعداد میں تھے۔ صرف سوڈانی غلاموں کی تعداد دس ہزار تھی۔ 	بحری قوت کے بارے میں مقریزی لکھتا ہے کہ بنو فاطمہ جیسا بحری بیڑا کسی زمانے میں جب اسلام نے مصر پر فتح حاصل کی تھی نہ تھا۔ اساطیل یعنی جنگی جہازوں کی تعداد سولہ ہزار تھی۔ 	بحری بیڑا اسکندریہ، دمیاط ( مصر ) عسقلان، عکہ صور وغیرہ پر متعین تھا اور کم از کم پچھتر جہازوں، دس مسطحات اور دس صمالات پر مشتمل تھا اور ایک امیر بحر کے ماتحت تھا۔
وزیر
سب سے اعلیٰ عہدے دار ہوا کرتا تھا۔ وزرا کبھی اہل سیف سے ہوا کرتا تھا اور کبھی اہل علم سے۔ دوسرا امیر الباب جس کا عہدے وزیر کے بعد ہوا کرتا تھا اور یہ وزیر صغیر بھی کہلاتا تھا۔
سپہ سالار
تمام فوج کو قائد اور قصر شاہی کی حفاظت کا ذمہ دار ہوتا تھا۔ اس کے علاوہ ایسے بہت سے عہدے دار تھے جو خلافت اور مملکت کے امور سنبھالتے تھے۔
قاضی القضاۃ
یہ محکمہ قانون کا افسر اعلیٰ کے علاوہ دارالضروب کا ناظم بھی ہوتا تھا۔
داعی الدعاۃ
جس کا درجہ قاضی القضاہ کے بعد تھا۔ یہ دعوت اسمعیلیہ کا نگران ہوتا تھا۔
مستجب
یہ بازاروں، ِخرید و فروخت کی نگرانی، اوزان اور پیمانوں اور مجرموں کی دیکھ بھال اور ان کے امور اس کے سپرد تھے۔
وکیل
اس کے سپرد بیت المال کی نگرانی، غلاموں کی شادیاں کرنا کے علاوہ سرکاری عمارتوں اور کشتیوں کی تعمیر بھی اس کے سپرد تھی۔
نائب امیر الباب
یہ امیر الباب کا مدد گار، اس سپر سفیروں کی نگرانی ہوتی تھی اور سفیروں کو یہ امیر الباب سے ساتھ دربار میں پیش کرتا تھا۔ اس کے علاوہ قاری، منشی اور دوسرے عہدے دار ہوتے تھے۔
ریاستیں
یعنی ضلعوں کے والی۔ مملکت مصر چار ولاتوں میں منقسم تھا۔
شام اور ایشیائے کوچک پر مقامی والی مامور تھے۔ ان کے تحت مقامی اہلکار اور مختلف امور انجام دینے والے افراد تھے۔
اہل سنت کے ساتھ سلوک
فاطمین کی اہل سنت کے ساتھ ایک ہی حالت قائم رہے نہیں سکی۔ مہدی نے مذہبی آزادی کا اعلان کیا تھا اور کہا تھا کسی کو بھی اسمعیلیت پر مجبور نہیں کیا جائے گا۔ معز نے بھی مصر میں مذہبی آزادی کا اعلان کیا اور اس نے مصر کے سابق قاضی ابو طاہر کو اپنے عہدے پر برقرار رکھا۔ البتہ اسمعیلی قاضی نعمان بن محمد کو یہ ہدایات کی کہ وہ ابو طاہر کے ساتھ مشوروں میں شریک رہے۔ لیکن پھر بھی دولت فاطمیہ میں لوگوں کو شیعی مذہب قبول کرنے پر مجبور کیا جاتا تھا اور قاضیوں کو شیعی مذہب کے مطابق فیصلے کرنے کی تاکید کی جاتی تھی، عہدوں اور منصبوں کے لالچ میں بہت سے سنی اور اہل کتاب نے شیعی مذہب اختیار کر لیا تھا۔
عزیز نے 273ھ میں تراویح کی نمازا کی ممنوع قرار دے دی۔ ایک آدمی کو صرف اس لیے سزا دی کے کہ اس کے پاس ’ موطا ‘ برآمد ہوئی تھی۔ ظاہر نے سنیوں کو آزادی لیکن مستنصر کے آخر میں اذان میں ’ حیی علیٰ خیر العمل ‘ کا اضافہ کیا گیا۔ یہ سب باتیں عام مصریوں کی ناراضی کا باعث ہوئیں، جو سنی مذہب رکھتے تھے۔
اہل کتاب کے ساتھ سلوک
فاطمین نے دوسرے دول اسلامیہ کے مقابلے میں اہل کتاب کے ساتھ نہایت روادری، فراق دلی اور قابل تحسین سلوک کیا ہے۔ اکثر خلیفہ فاطمین یہود و نصاری پر بہت مہربان تھے۔ خاص کر معز اور عزیز اہل کتاب پر بہت مہربان تھے۔ انہوں نے اہل کتاب کو بڑے بڑے عہدوں پر فائز کیا۔ جن میں وزیر اور مشیر شامل تھے۔
حاکم کے ابتدائی حکومت کے ابتدائی آٹھ سال تک اہل کتاب سے ساتھ وہی سلوک کیا جاتا جو مسلمانوں کے ساتھ کیا جاتا تھا اور ان میں سے بہت سے وزیر اور دوسرے اعلیٰ عہدوں پر بھی فائز رہے۔ 395ھ میں حاکم نے اہل کتاب کے ساتھ روادری کا سلوک چھوڑ دیا۔ اگرچہ اس کی بہت سی وجوہات بتائی جاتی ہیں اور ان پر بیجا سختیاں شروع کیں۔ انہیں تین باتوں میں سے اختیار کرنے پر مجبور کیا۔ ( 1 ) اسلام قبول کر لیں یا مملکت فاطمیہ سے نکل کر دوسرے ملک چلے جائیں۔ ( 2 ) اگر نصاری ہوں تو کالا لباس پہنیں، جو بنو عباس کا شعار تھا اور اپنی گردنوں وزنی صلیب ڈالیں اور یہ صلیب ان کے کپڑوں میں سے نظر آتی ہوں۔ ( 3 ) اگر یہود ہوں تو پیلے رنگ کے عمامے پہنیں اور اپنے گلے میں ایک لکڑی کی بنی ہوئی گائے کے بچھڑے کی شکل لٹکائی ہو۔ اس کے علاوہ ان کے حمام بھی علحیدہ کر دیے گئے۔ تین سال کے بعد 398ھ میں ان کے اوقاف صبط کر لیے گئے۔ اگر چہ یہ احکامات تعصب پر مبنی ہیں لیکن اس کا ایک سبب اہل کتاب کا طرز عمل بھی تھا۔
یقوب بن کلس
یہ عزیز کا وزیر اعظم تھا اور اس نے کئی کتابیں لکھیں اس کا انتقال 328ھ میں ہوا۔
المحنار المسجی محمد بن قاسم
یہ المسجی کے نام سے مشہور ہیں۔ اس نے بہت سے معضوعات پر کتابیں لکھیں اس نے مصر پر ایک تاریخ ’ تاریخ الکبیر ‘ لکھی جو اب ناپید ہے۔
علی بن یونس
ماہر ہیئت اور سائنس دان وفات 399ھ اس نے چار جلدوں میں زریح حاکمی لکھی ہے۔ اس میں بہت تحقیق اور تصیح سے مسائل ہیت لکھے ہیں۔ ابن خلکان نے اس کی بہت تعریف کی ہے۔
ابوعلی حسن الثہیم
وفات 431ھ مشرور و معرف سائنس دان، ہیت دان، فلسفی، طبیب۔ اس نے ریاضی، ہئیت، فلسفہ اور طب پر ایک سو سے زیادہ کتابیں لکھیں۔۔ جس طب میں اسے خاص امتیاز حاصل تھا۔ اس کی کتاب المناظر نے بہت شہرت پائی۔ اس کتاب کا اصل نسخہ ناپید ہوچکا ہے مگر اس کا لاطینی ترجمہ 1572ئ میں لاطینی ہوا تھا باقی ہے۔ اس کتاب سے عہد وسطی کے تمام مغربی سائنسدانوں کو بہت مدد لی۔ راجر بیکن اور کپلر کی تصنیفوں میں اس کی جھلک پائی جاتی ہے۔ ابن الہثیم نے اس کتاب میں اقلیدیس اور بطلیموس کے اس نظریہ کی مخالفت کی کہ آنکھ سے بصری شعائیں نکل کے مرئی شے کی طرف جاتی ہیں اور زاویہ انعکاس کو معلوم کرنے کے لیے اس نے تجربے بیان کیئے ہیں۔ بعض تجربوں میں وہ کبر عدسات Magnifying Lenses کے نظریہ انکشافات کے قریب پہنچ گیا تھا۔ جو اٹلی میں تین صدی کے بعد کیا گیا۔
عمر بن الموصلی
اس کی تصنیف المنتخب فی علاج العین بہت اہم ہے۔ یہ آنکھوں اور ان علاج پر ایک عمدہ تصنیف سمجھی جاتی تھی۔ اس نے موتیا کو ایک نلکی کے چوس کر باہر نکالنے کی اس کتاب میں وضاحت کی ہے۔
محمد بن سلامۃ
ابن جعفر القضاع۔ یہ شافعی فقیہ مستنصر کے عہد میں مصر کا قاضی تھا۔ اس کی کتابوں میں کتاب الشہاب، کتاب مناقب الامام شافعی، تواریخ الخلفائ اور کتاب خطوط مصر بہت مشہور ہیں۔ اس نے 454ھ میں وفات پائی۔
طاہر بن بشاذ الخلوی
469ھ میں وفات پائی، یہ ویلمی تھا اور نحو پر امام سجھا جاتا تھا اور اس نے کئی کتابیں تصنیف کیں۔
ہبتہ اللہ بن موسیٰ شیرازی
470ھ یہ اسمعیلی داعی تھا اور اس نے ایران میں اسمعیلی دعوت کوپھیلایا۔
حکیم ناصر خسرو
یہ اسمعیلی داعی اور اس نے بھی بہت سی کتابیں تصنیف کیں، اس کا سفرنامہ بہت مشہور ہے۔
احمد حمیدالدین الکرمانی
یہ فاطمی داعی کے اعلیٰ مراتب پر فائز تھا اور اس نے کئی کتابیں لکھیں۔
شعراء
اسمعیلی دور میں بہت سے مشہور شعرا گزرے ہیں۔ جن میں ابن ہانی، علی تولنسی، الامیر تمیم زیادہ مشہور ہیں۔
صنعت و حرفت اور معماری
فاطمین عہد کی عمارتوں میں سب سے قدیم عمارت جامع ازہر کی ہے۔ یہ 359ھ میں تعمیر ہوئی تھی۔ اس میں بہت کچھ رد بدل ہوچکا ہے۔ مگر اس کے بیج کا حصہ قدیم ہے۔ اس میں ایرانی فن تعمیر کی جھلک نظر آتی ہے۔ اس بعد جو قدیم عمارت ہے وہ جامع حاکم ہے۔ جو عزیز نے شروع کی اور اس کے بیٹے حاکم کے دور 403ھ میں پایا تکمیل کو پہنچی۔ اس میں اور جامع ازہر کے نقشہ میں فرق نہیں ہے۔ اس کے علاوہ جامع القمر جو عہد آمر 519ھ مین تعمیر ہوئی۔ جو نصرانی یا آرمینی معماری کی مثال ہے۔ اس کے علاوہ فاطمی عہد کے تین دروازے باب زویلہ، باب النصر اور باب الفتوح ہیں۔ یہ عظیم الشان دروازے رہا کے معماروں نے بازنطینی وضع پر بنایا ہے۔
قاہرہ کے عجائب گھر میں فاطمی عہد کے چند دروازوں کے تختے ہیں۔ ان پر مختلف جانوروں کی تصویریں کندہ ہیں۔ کہیں خرگوشوں کو گدھ پکڑ رہا ہے۔کہیں ہرنوں پر وحشی جانور حملہ کر رہے ہیں۔کہیں جانوروں کے جوڑے کھڑے ہیں۔ یہ تصویریں ساسانی نمونوں کی ہیں۔ یہی مشابہت عہد فاطمی کے پیتل اور کانسی کی مصنوعات میں پائی جاتی ہیں۔ ان میں زیادہ تر آئینے، لوٹے، صراحیاں اور خود شامل ہیں۔ ان میں سب سے بہترین ایک پیتل کا عنقا ہے، جو چالیس انچ اونچا ہے۔ اس طرح پارچہ جات کی صنعت بھی قابل تعریف ہے۔جس کے نمونے صلیبی لڑائیوں میں یورپ داخل ہوئے۔ کپڑا بننا مصری کی قومی صنعت ہے جس پر ساسانی وضع کی تصویریں بنائی جاتی تھیں۔عہد وسطی میں دمیاط وابق اور تیش اس کے لیے مشہور ہیں۔
مٹی کے برتنوں کی صنعت میں دوسری صنعتوں کی طرح ایرانی وضع کی پیروی کی جاتی تھی اور ان جانوروں کی تصویریں ہوتی تھیں۔ اس کے علاوہ کتابوں کی جلدیں بھی بنائی جاتی تھیں۔ اس میں چمڑے پر نقش اور ٹھپا لگانا عام مسلمانوں کی صنعت بن گئی۔
دولت و ثروت
اسمعیلیوں کے خزانوں میں ایسے جوہرات تھے جو اور ممالک کے خزانوں میں کمیاب تھے۔ مستنصر کے زمانے میں جب قحط پر تو جوہرات کے خزانے کا ایک صندوق کھولا گیا، جس میں زمرد کے سات ایسے نکلے تو جوہریوں نے ان کی قیمت لگانے سے انکار کر دیا کہ اس کی ہمارے پاس کوئی نظیر نہیں ہے۔ معز کی بیٹیوں نے جو ترکہ چھوڑا تو اس کی قیمت کا اندازہ بھی حیرت انگیز تھا۔ تاریخی کتابوں میں بنو فاطمہ کی دولت و ثروت کے بارے میں جو لکھا گیا ہے وہ مبالغے سے خالی نہیں لیکن ہمیں یہ بھولنا چاہیے کہ مصر ہمیشہ اپنی ذرخیزی میں مشہور رہا ہے۔
محصولات
مصر میں زمین کے محصول خراجی اور ہلالی کہلاتے تھے۔ مگر فاطمین نے اس محاصل کے علاوہ زکاہ، خمس، فطرہ، نجوی اور جزویہ وغیرہ ہیں۔ زکات اور فطرہ۔ خمس عام طور پر مال غنیمت یعنی لوت پر لیا جاتا تھا۔ فاطمین اپنے مریدوں سے نجوی لیتے تھے۔ یعنی جب مرید جب اسمعیلی دعوت میں داخل ہوتا یا داعی یا امام کی مڈمت میں پیش ہوتا تو وہ ساڑھے تین درہم نذرانہ پیش کرتا تھا۔ متمول مرید ساڑھے تنتیس دینار بھی دیا کرتے تھے۔ اہل کتاب سے جزیہ وصول کیا جاتا تھا۔ اس کی شرح آمر کے زمانے میں ڈیرھ دنیار تھی۔ حافظ کے دور میں اس میں اضافہ کر کے دو دینار مقرر کیئے گئے۔ اس کے علاوہ فاطمین کی آمدنی کا ایک بڑا ذریعہ قاہرہ کا کرایا بھی تھا۔ شہر کی دوکانیں، ہوٹل، حمام اور جتنی پبلک عمارتیں تھیں تمام شہر خلیفہ کی ملکیت تھا۔ ان سب کا کرایا دو سے دس دینار وصول کیا جاتا تھا
اسٹانلی لین پول کا تبصرہ
اسٹانلی لین پول کا کہنا ہے کہ فاطمی حکومت جسے برقرار رکھنے میں تو حکمرانوں کی قابلیت تھی اور نہ محکوموں کا اخلاص۔ اکثر خلفائ بڑے عیش پسند تھے اور حکومت وزیروں کے ہاتھوں میں منتقل ہوگئی تھی، جو بار بار اپنے بادشاہوں یا فوج کے متواتر مالی مطالبوں کی وجہ سے جن کے پورا کرنے میں وہ کبھی کامیاب اور کبھی ناکام ہوتے تھے بدل دیئے جاتے تھے۔ اکثر وزرا صرف روپیہ سمٹنے میں لگے ہوئے تھے۔ ان کی پالیسوں میں نہ بلند خیالات تھے، نہ حوصلہ مند تجویزیں۔ وہ سلطنت جو معز کے زمانے میں شمالی افریقہ، صقیلہ، شام اور حجاز تک پھیلی ہوئی تھی جلد گھٹ گھٹا کر صرف مصر تک محدود رہے گئے۔ افریقہ اضلاع جو صرف خراج گزاری کے تعلق کے باعث معلق تھے۔ 440ھ میں کھلا کھلم خود مختیار ہوگئے اور خلفائے عباسیہ کی پھر سے اطاعت ( برائے نام ہی کیوں نہ ہو ) کرنے لگے۔ شام پوری طرح ان کے قبضہ میں نہیں آیا اور بغاوتوں اور خانہ جنگیوں کا مرکز بنا رہا۔ فقط بلاد عرب میں ان کا اثر زیادہ رہا۔ لیکن ان کی ذاتی کوششوں سے نہیں بلکہ عام شیعی تحریک کی وجہ سے جو بغیر ان کی رہنمائی کے وہاں جاری تھی۔ خود مصر میں ان کی قوت نہ کوئی درست اور معقول بنیاد پر قائم تھی، نہ کوئی عام شیعی عقیدوں کی پابندی یا ان کے نسبتی جھگڑے پر جس کی کئی بار سنی اور شیعی علمائ نے تردید کی۔ ان کا تخت خوف پر مبنی تھا اور ان کی غیر ملکی فوجی کثرت کی ہیبت سے باقی رہا۔ مغرب کی فوجوں میں ہمیشہ ان کے ہم وطن برابر بھرتی کئے جاتے رہے۔ زر آشنا ترکی جو مشرق سے خرید ے جاتے تھے یا خود فوجی ملازمت اختیار کرلیتے تھے اور عیاش سوڈانی جو جنوب سے فراہم کیئے جاتے تھے۔ یہ سب مصری خلافت کے حصن حصین تھے اور اس کی دیر پائی کا اصل سبب تھے۔ تاہم اس ظلم کے سامنے یہ سوال اٹھایا جاسکتا ہے کہ کیا مصریوں کے سوا یہ ناقابل برداشت بھاری بوجھ کوئی اور قوم اٹھا سکتی ہے۔ سچ یہ خلافت فاطمہ کی ابتدا طویل تشدد کی کوئی توقع نہ تھی۔
مصر میں اسمعیلی مذہب کا زوال
مصر میں اکثریت اہل سنت کی تھی۔ اسمعیلیوں کے بعد مذہب شیعی پستی میں چلا گیا۔ اسمعیلی ہوں خوا اثنا عشری انتہائی پستی میں چلا گیا۔ اسمعیلی تو ناپید ہوگئے اور شیعہ بھی مصر میں بہت کم ہیں۔ اسمعیلی اس وقت ہندوستان، پاکستان، یمن، لبنان، شام اورایران کے بعض دیہات میں پائے جاتے ہیں۔
فاطمین کے عقائد
فاطمین کا کہنا ہے کہ اللہ تعالیٰ نے حضرت محمد صلی اللہ علیہ وسلم کو اپنا رسول بنایا اور انہیں حکم دیا کہ علیؓ کو اپنا خلیفہ بنائیں اور حضرت علیؓ نے اللہ کے حکم سے خلافت کی امانت ہماری طرف منتقل کی۔ لہذا ہم اللہ کے خلیفہ ہیں اور ہم دنیا میں مذہبی و سیاسی حکمران ہیں۔
اسلام کے جن فرقوں نے مذہب کو فلسفہ سے متحد کرنے کی کوشش کی ان میں متعزلہ اور اسمعیلہ ( فاطمین ) کو قدامت کا شرف حاصل ہے۔ لیکن اسمعیلیوں ( فاطمین ) کا دوسرے شیعی فرقوں کی طرح یہ تھا کہ شریعت کے تمام روحانی علوم کا منبع اور سرچشمہ حضرت علیؓ کی ذات ہے ہیں اور آپ کے بعد ان علوم کی وراثت آپ کی اولاد کو ملی۔ سینہ بہ سینہ منتقل ہوتے ہوئے امام جعفر صادق تک پہنچے۔ اسمعیلیوں ( فاطمین ) کی روایت کے مطابق امام جعفر صادق نے اس کی اشاعت میں بڑا اہتمام کیا۔
اسمعیلیوں ( فاطمین ) نے اپنی سیاسی عمارت کی بنیاد مذہب پر رکھی تھی۔ جسے وہ دعوت کہتے تھے۔ مہدی سے مستنصر کے زمانے تک ان کی مذہبی سرگرمیں جاری رہیں۔ لیکن مستنصر کے دور میں ہی اس کی قوت گھٹنے لگی۔ مستنصر کی وفات کے بعد خود اسمعیلیوں کے دو فرقے ہوگئے۔ مستعلیوں نے آمر کے قتل کے بعد اپنی دعوت یمن منتقل کردی، نزاریوں نے ’ الموت ‘ کو اپنا مستقر بنایا۔ دروزی جو حاکم کو خدا مانتے تھے مصر چھوڑ کر لبنان منتقل ہوگئے۔ اس طرح اسمعیلیوں ( فاطمین ) کی قوت جو ایک مرکز پر تھی منتشر ہوگئی۔ اسمعیلیوں کے دعوت کے اس اصول کے مطابق امامت باپ کے بعد منتقل ہونی چاہیے۔ لیکن آمر کے بعد اس کا چچا ذاد بھائی حافظ امام بن گیا۔ گو مستعلوی کہتے ہیں کہ آمر کے قتل کے بعد اس کا ڈھائی سالہ بیٹا طبیب حقیقی امام جو نزاریوں کے خوف سے چھپادیا گیا۔ اس وجہ سے بھی بہت سے اسمعیلیوں کے خیلات بدل گئے اور اسمعیلیوں کی قوت کو ضعیف پہنچا۔
یہ بھی کہا جاتا کہ مہدی اور اس کے بعد چند اماموں نے اسمعیلیت کو فروغ دینے کی کوشش کیں، لیکن اس میں ناکام رہے۔ اس لیے صرف سیاسی قوت پر قانع رہے۔ اگرچہ ان کی خاص مجلسوں میں باطنی تعلیم اور مجلسوں کا سلسلہ حاکم کے بعد کچھ عرصہ جاری رہا۔ بربر اور مصری شیعہ حکومت سے راضی تو تھے مگر خود شعیہ بننا نہیں چاہتے تھے اور نہ وہ شیعوں سے ہمدردی رکھتے تھے۔ حلول، ناسخ، آسمانی حق، مورثی حکومت وغیرہ کے عقیدوں ایران جیسی مقبولیت نہیں مل سکی۔ یہی وجہ ہے شیعہ فرقوں کے اکثر بانی ایرانی ہوئے۔ اسمعیلیوں میں بھی چند داعیوں کو چھوڑ کر اکثر داعی ایرانی تھے۔
یہ امر بھی قابل غور ہے کہ خود اسمعیلی مذہب ایک پوشیدہ راز ہے۔ دعوت خود ایک قسم کی فری مسنیری ہے۔ یہ ہر کسی کو اپنی انجمن میں شریک نہیں کرتے تھے اور جسے شریک کرتے تھے اس سے زبر دست عہد و پیمان لیتے تھے۔ باطنی علوم پر لیکچر قیصر خلیفہ کے ایک الگ کمرے میں مخفی طور پر دیئے جاتے تھے۔ اسعیلیوں نے اپنے مذہبی اصولوں کی کبھی کہیں بھی کھلا کھلم تبلغ نہیں کی۔ ان یہ عقیدہ ہے کہ اس زمانے میں یہ صلاحیت نہیں کہ علم باطن ظاہر ہو سکے۔ قائم القیامۃ ہی کہ عہد میں باطن پورے طور پر آشکار ہوگا۔ اس میں کوئی تعجب نہیں ہے کہ اسمعیلیت کبھی عام طور پر پھیلی نہیں اور صرف چند افراد ہی تھے کہ اپنے مذہب سے پوری طرح واقف ہوں۔
فاطمین اپنے مذہبی اور سیاسی معملات کو بہت چھپاتے تھے۔ اس طرح یہ اپنے چانشینوں کے نام چھپاتے تھے اور ان پر اکثر نص بہت ہی خفیہ کرتے تھے۔ اکثر خلیفہ کی موت کا اعلان کے سال کے بعد کیا جاتا تھا۔
شیعوں کے تمام فرقوں کی طرح اسماعیلی بھی باشاہوں کے خدائی حق کے قائل تھے۔ ان کہنا ہے کہ آدم کو اللہ نے اپنا خلیفہ بنایا اور بندوں کو اختیار نہیںہے کہ وہ کسی کو خلیفہ مقرر کریں۔ اللہ نے آدم کو حکم دیا وہ اپنا جانشین مقرر کرے۔ اس طرح ان کا قائم مقام بھی خدا کا خلیفہ کہلاتا ہے۔ خدا کی خلافت ہمیشہ زمین پر قائم رہےتی ہے اور یہ کبھی منقطع نہیں ہوتی ہے اور یہ سلسلہ ہمیشہ روئے زمین پر جاری رہتا ہے۔ کسی امام کا اپنا جانشین مقرر کرنا نص و توقیف کہلاتا ہے۔ بغیر نص و توقیف کے کسی امام کا قیام جائز نہیں ہے۔ اس میں بندوں کی رائے اور اجماع کا کوئی دخل نہیں ہے۔
دولت فاطمیہ کے آثار
دنیا کے اسٹیج پر دوسری حکومتوں کی طرح دولت فاطمیہ بھی جلوہ افروز ہوئی اور غائب ہوگئی اس کے عظیم الشان محلوں، مساجد وں مدرسوں کتب خانوں رصد گاہوں سیر گاہوں اور خزانوں کا جن جنکی تفصیل آپ تاریخ فاطمین مصر میں پڑھ سکتے ہیں اب تو کہی کہیں بھی کوئی نشان باقی نہیں، سب کے سب گردشوں میں غم ہوگئے ولا غر و فقد لیکن ان کا شان دار کارنامہ جامع الازہر اب تک باقی ہے یہی دولت فاطمیہ کی بقا کے لیے کافی ہے، علامہ ذہبی رحمہ اللہ وبرکاتہ فرماتے ہیں کہ خلافت عبیدیہ جو فاطمی خلفاء کہلاتے ہیں مجوسیوں اور یہودیوں جیسی تھی ان کا اسلام سے کوئی واسطہ نہ تھا جب ابن طبا طبا علوی نے عبیداللہ مہدی سے حسب و نسب ک پوچھا تو اس نے جواب میں کچھ اس طرح کیا تلوار میان سے نکالی اور کہا یہ میرا نسب ہے اور جوہر کی دولت وزارء امراء پر نثار کی تو کہا کہ یہ میرا حسب ہے،
بیرونی روابط
زمرہ:1171ء کی تحلیلات زمرہ:900ء کی دہائی میں قائم ہونے والے ممالک اور علاقے زمرہ:909ء کی تاسیسات زمرہ:اسلامی علوم زمرہ:اسماعیلی سلاسل زمرہ:اسماعیلیت زمرہ:افریقا کے سابقہ ممالک زمرہ:افریقہ کی سابقہ بادشاہتیں زمرہ:ایشیا کی سابقہ بادشاہتیں زمرہ:ایشیا کے سابقہ ممالک زمرہ:تاریخ الجزائر زمرہ:تاریخ بحیرہ روم زمرہ:تاریخ سعودی عرب زمرہ:تاریخ شمالی افریقا زمرہ:تاریخ صقلیہ زمرہ:تاریخ فلسطین زمرہ:تاریخ مالٹا زمرہ:سلطنت فاطمیہ زمرہ:شیعیت زمرہ:قرون وسطی میں الجزائر زمرہ:قرون وسطی میں مصر زمرہ:کامنز زمرہ جس کا ربط ویکی ڈیٹا پر ہے زمرہ:مسلم شاہی سلاسل زمرہ:مشرق وسطی کے سابقہ ممالک زمرہ:یورپ کی سابقہ بادشاہتیں زمرہ:یورپ کے سابقہ ممالک زمرہ:سابقہ ممالک زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات زمرہ:خلافتیں زمرہ:ویکی ڈیٹا سے مطابقت رکھنے والی مختصر تفصیل زمرہ:امارت صقلیہ
فرانسیسی بحریہ
فرانسیسی بحریہ (فرانسیسی: میرین نیشنیل ، لیٹ۔ نیشنل نیوی) ، غیر رسمی طور پر "لا روائل" ، فرانسیسی مسلح افواج کا سمندری بازو ہے۔ 1624 میں قیام سے، فرانسیسی بحریہ دنیا کی قدیم ترین بحری افواج میں سے ایک ہے۔ اس نے پوری دنیا کے تنازعات میں حصہ لیا ہے اور فرانسیسی نوآبادیاتی سلطنت کے قیام میں کلیدی کردار ادا کیا ہے۔
فرانسیسی بحریہ چھ اہم شاخوں اور مختلف خدمات پر مشتمل ہے: فورس ڈی ایکشن نیول ، فورسز سوس میرینز (ایف او ایس ٹی ، ای ایس این اے) ، فرانسیسی نیول ایوی ایشن ، فوسیلیئرز مارین (بشمول کمانڈوز میرین) ، مارین پومپیئرز اور میری ٹائم جنڈرمری۔
جون 2014 تک ، فرانسیسی بحریہ میں 2،800 سیولیئنز کے ساتھ مجموعی طور پر 36،776 اہلکاروں ملازمت میں ہیں۔ اس کے محفوظہ  عنصر میں آپریشنل ریزرو کے 4،827 اہلکار شامل ہیں۔  نیلے پانی کی بحریہ کی حیثیت سے ، یہ لڑنے والے جہازوں کی ایک وسیع رینج کو چلاتا ہے ، جس میں ایٹمی قوت سے چلنے والے ہوائی جہاز کیریئر چارلس ڈی گال ، مختلف ایروناول فورسز ، حملہ آبدوزوں اور بیلسٹک میزائل آبدوزوں ، فریگیٹس ، گشت کشتیاں اور امدادی جہاز شامل ہیں۔
حوالہ جات
زمرہ:افواج فرانس زمرہ:چھوٹے پیغام خانوں کا استعمال کرنے والے مضامین زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات زمرہ:Short description is different from Wikidata
محمد ارشد القادری
محمد ارشدالقادری ایک مسلمان عالم دین 1990ء سے مسلسل داتا دربار لاہور کی جامع مسجد میں عوام الناس کے سوالات کے جوابات دے رہے ہیں ان کی سوال و جواب کی نشستیں ہفتے میں کئی بار ہوتی ہیں ان علمی نشستوں میں وہ لاکھوں سوالات کے جوابات دے چکے ہیں
تصغیر|مفتی اعظم پاکستان علامہ مولانا محمد ارشد القادری داتا دربار لاہور کی مسجد میں
رانا ارشد قادری
ایک طویل عرصے تک علمی و مذہبی حلقوں میں ان کی پہچان "رانا ارشد" کے نام سے رہی ہے۔ کیونکہ وہ رانا خاندان میں رانا محمد طفیل کے گھر 15 یا 16 فروری 1958ء کو پیدا ہوئے اور خود اپنے نام کے ساتھ "رانا" لفظ لکھتے رہے پھر ان کے استاد قبلہ مفتی محمد عبدالحکیم شرف قادری نے "ارشدالقادری" لکھنے کا حکم دیا۔ آج بھی عوام الناس کی اکثریت انہیں رانا ارشد رضوی کے نام سے جانتی ہے۔
بچپن
ان کا بچپن کوٹ نیناں تحصیل شکر گڑھ میں گزرا اور ابتدائی تعلیم کا آغاز وہیں ہوا۔
تعلیم
ارشد نے ثانوی تعلیم لاہور کے علاقے بلال گنج میں اپنے استادِ محترم محمد علی نقشبندی سے اور نزدیکی گورنمنٹ اسلامیہ اسکول خزانہ گیٹ لاہور سے حاصل کی۔ انہوں نے گورنمنٹ کالج لاہور سے اور گولڈ میڈل حاصل کیا۔ انہوں نے دینی تعلیم کے لیے تنظیم المدارس اہل سنت پاکستان (بورڈ) کے امتحانات اعلیٰ پوزیشن سے پاس کیے۔ انہوں نے اسلامیات، عربی اور تاریخ میں ایم اے کی اسناد جامعہ پنجاب سے حاصل کیں۔ ارشد نے مفتی عبدالقیوم ہزاروی، مفتی عبد القیوم خان ہزاروی، مفتی عبدالعلیم سیالوی اور مفتی محمد عبدالحکیم شرف قادری سے بھی علم دین سیکھا۔
بیعت و خلافت
محمد ارشد نے علامہ ابو محمد، محمد عبدالرشید قادری سمندری شریف کے ہاتھ پر بیعت کی۔ وہیں سے چاروں سلاسل میں خلافت سے شرف یاب ہیں۔ ان کا سلسلہ طریقت میں امام احمد رضا خان قادری سے جا ملتا ہے۔
نظریات
مفتی محمد ارشدالقادری، اعلٰی حضرت امام احمد رضا خان قادری کے افکار و نظریات سے متاثر ہیں۔ 30 جنوری 2011ء کو انہوں نے "فکر رضا کانفرنس" منعقد کی۔ ان کے نزدیک حرمت رسول صلی اللہ علیہ وآلہ واصحابہ وسلم کا تحفظ ہر مسلمان کا فرض ہے۔ انہوں نے 14 اکتوبر، 2012ء کو "حرمت رسول اور اس کے تقاضے" کے نام سے ایک اجتماع کیا۔
تصانیف
مفتی محمد ارشد القادری بہت سی کتابوں کے مصنف ہیں جن میں سے دو درجن کے قریب زیور طبع سے آراستہ ہو چکی ہیں۔ وہ صحیح ترمذی کی شرح "فیوض النبی" لکھ رہے ہیں اس کی جلد اول چھپ چکی ہے اور سینکڑوں کتب طباعت کی منتظر ہیں۔ ان کی طبع شدہ کتابوں کے نام یہ ہیں۔
تنظیم
محمد ارشد قادری تعلیم و تربیت اسلامی پاکستان نامی ایک تحریک کے بانی ہیں۔ اس تنظیم کے زیر انتظام مختلف اجتماعات، کانفرسیں اور سیمینار منعقد کیے جاتے ہیں۔   تعلیم و تربیت اسلامی مختلف فلاحی کاموں میں حصہ لیتی ہے۔ "تعلیم و تربیت اسلامی پاکستان" کا منشور وحدت امت، خدمت امت اور استحکام امت ہے۔ تعلیم و تربیت اسلامی پاکستان کا صدر دفتر لاہور میں ہے۔ جس کا نام جامعہ اسلامیہ رضویہ کے طور پر جانا جاتا ہے۔ یہ رچنا ٹاؤن فیروز والہ میں واقع ہے۔ اس میں تحریک کے مختلف شعبہ جات کام کر رہے ہیں۔
بیرونی روابط
زمرہ:مسلم فلاسفہ زمرہ:مسلم مذہبی شخصیات زمرہ:مسلم مصنفین زمرہ:نعتیہ شاعر زمرہ:فضلا جامعہ پنجاب
نیکو ریفر
نیکو مارک جولین ریفر (پیدائش: 11 نومبر 2000ء) ایک باربیڈین کرکٹ کھلاڑی ہے۔ ریفر نے اکتوبر 2019ء میں سرے کے ساتھ ایک معاہدے پر دستخط کیے۔ اس سے پہلے اس نے 15 سال کی عمر میں کلب کی عمر کے درجے کی طرف پہلی بار شرکت کی۔ اس نے 2015ء سے وائٹ گفٹ سکول میں تعلیم حاصل کی اور نوجوانوں کی سطح پر بارباڈوس کی کپتانی کی۔ اس نے اپنا لسٹ اے ڈیبیو 22 جولائی 2021ء کو سرے کے لیے 2021ء کے رائل لندن ون ڈے کپ میں کیا۔ اس نے اپنا فرسٹ کلاس ڈیبیو 20 مئی 2022ء کو سری لنکا کرکٹ ڈویلپمنٹ الیون کے خلاف انگلینڈ کے دورے کے دوران سرے کے لیے کیا۔ اس نے اپنا ٹوئنٹی 20 ڈیبیو 21 جون 2022ء کو سرے کے لیے 2022ء ٹی20 بلاسٹ میں کیا۔
حوالہ جات
زمرہ:برج ٹاؤن کی شخصیات زمرہ:سرے کے کرکٹ کھلاڑی زمرہ:بارباڈوسی کرکٹ کھلاڑی زمرہ:بقید حیات شخصیات زمرہ:2000ء کی پیدائشیں
آوانکاری
آوانکاری لہجہ پنجابی زبان کے ضمنی لہجے پوٹھوھاری کا ذیلی لہجہ ہے اور پوٹھوھاری کے ذیلی لہجے گھیبی سے بھی مماثلت رکھتا ہے۔ یہ لہجہ زیادہ تر پنجاب کے مرکزی علاقے ماجھے سے شمال مغرب کی طرف پنجاب کے سرے کے علاقے میانوالی میں بولا جاتا ہے۔
بار دی بولی
بار دی بولی لہجہ پنجابی زبان کے ضمنی لہجے جھنگوچی کا ذیلی لہجہ ہے۔ یہ لہجہ زیادہ تر پنجاب کے مرکزی علاقے ماجھے کے علاقے ضلع گوجرانوالہ میں دریا چناب کے کنارے پر غیر کاشت علاقے میں بولا جاتا ہے۔
زمرہ:بولیاں
چونگ چنگ جیانگبئی بین الاقوامی ہوائی اڈا
چونگ چنگ جیانگبئی بین الاقوامی ہوائی اڈا یا چونگ چنگ جیانگبئی انٹرنیشنل ائیرپورٹ (重庆江北国际机场) عوامی جمہوریہ چین کی براہ راست زیر انتظام بلدیہ چونگ چنگ کے ضلع یوبی میں واقع ہے۔ اس کا آیاٹا ایئرپورٹ کوڈ (CKG) اور آئی سی اے او کوڈ (ZUCK) شہر کے قدیم نام چونگ کنگ (Chungking) کی رومن سازی سے حاصل کردہ ہیں۔ جیانگبئی ہوائی اڈا بھی بہت سے غیر ملکیوں کے لئے 72 گھنٹے کا بغیر-ویزا ٹرانزٹ بھی فراہم کرتا ہے۔ 2017ء میں ائیرپورٹس کونسل انٹرنیشنل نے "25-40 ملین مسافر سائز میں بہترین ہوائی اڈے" کے زمرہ میں اسے پہلی جگہ سے نوازا۔
چونگ چنگ شہر کے مرکز کے شمال میں 19 کلو میٹر (12 میل) کے فاصلے پر واقع یہ ہوائی اڈا چائنا ایکسپریس ائیر لائنز، چائنا ساؤدرن ائیرلائنز، سیچوائن ائیرلائنز، شینڈونگ ائیرلائنز، چونگ چنگ ائیرلائنز، تیانجن ائیرلائنز، چائنا ویسٹ ائیر اور شیامین ائیر کا مرکز اور ائیر چائنہ، ہائنان ائیرلائنز کا فوکس شہر ہے۔
ہوائی اڈے کے تین ٹرمینلز ہیں، ٹرمینل 2 اندرون ملک پروازوں اور ٹرمینل 3اے کچھ دیگر اندرون پروازوں اور تمام بین الاقوامی پروازوں کے لیے ہے جبکہ ٹرمینل 1 فی الحال بند ہے۔ ہوائی اڈے کے پہلا، دوسرا اور تیسرے مراحلہ بالترتیب جنوری 1990ء، دسمبر 2004ء اور دسمبر 2010ء کو فعال ہوا۔ ٹرمینل 2 سالانہ 15 ملین مسافروں ور ٹرمینل 3اے سالانہ 45 ملین مسافروں کو سنبھالنے کی اہلیت رکھتا ہے۔
تاریخ
چونگ چنگ کی شہری ہوا بازی کی تاریخ 1920ء کی دہائی تک پہنچتی ہے۔ 1938ء میں بایشیئی ہوائی اڈے کی تکمیل کے بعد چونگ چنگ چین کے ان چار شہروں میں شامل ہو گیا جہاں ہوائی اڈے موجود تھے۔ 1950ء میں تیانجن، چینگدو، گوانگژو اور کونمینگ سے چونگ چنگ کے لیے پروازوں کا آگاز ہوا جو کہ 1949ء میں قائم ہونے والے عوامی جمہوریہ چین کی ابتدائی ہوا باری کا حصہ ہے۔
1965ء چین شہری ہوا بازی انتظامیہ نے سیچوان کو اپنا مرکز بنایا اور اس کے بعد چونگ چنگ میں 1990ء کی دہائی تک کوئی ترقی نہیں ہوئی۔
ویکی
تصغیر|بائیں|[[وارڈ کننگھم ویکی پروگرام کا اولین ترقی دہندہ]] ویکی اپنی نوعیت کی منفرد اور علمی ویب سائٹ ہوتی ہے جس کے صارفین یا زائرین ویب براؤزر یا مخصوص اطلاقیہ کی مدد سے اس کے مندرجات میں مفید اضافے اور تبدیلی کرتے ہیں۔ اس قسم کی ویب سائٹ پر لکھنے والوں کو ویکی نویس کہا جاتا ہے جو مخصوص زبان میں اس کے مضامین و مندرجات کو مرتب کر کے پیش کرتے ہیں۔ یہ مارک اپ زبان کہلاتی ہے اور بے حد سادہ اور سہل ہوتی ہے۔ تاہم اگر کوئی صارف اسے استعمال نہ کرنا چاہے تو رچ ٹیکسٹ ایڈیٹر بھی دستیاب ہوتا ہے۔ لفظ ویکی اس سافٹ ویئر کے جانب بھی اشارہ کرتا ہے جسے اس قسم کی ویب سائٹ میں استعمال کیا جاتا ہے۔ ہوائی زبان میں ویکی کے معنی تیزرفتار کے ہوتے ہیں۔ چونکہ اس قسم کی ویب سائٹ میں کثرت اور تیز رفتاری کے ساتھ مواد میں ترمیم واضافہ ہوتا رہتا ہے اس لیے اس لفظ کو اختیار کیا گیا۔ ویکی سافٹ ویئر کو استعمال کرنے والی سب سے مشہور اور مقبول ویب سائٹ آزاد دائرۃ المعارف ویکیپیڈیا ہے جو دنیا بھر میں پانچویں بڑی ویب سائٹ خیال کی جاتی ہے۔ ویکیپیڈیا محض ایک ویکی سائٹ نہیں، یہ ویکی سائٹوں کا ایک مجموعہ ہے جس میں مختلف زبانوں اور منصوبوں کے لیے علاحدہ علاحدہ ویکی سائٹ بنائی گئی ہے۔
تاریخ
گذشتہ صدی میں 90 کی دہائی کی آخر سے ڈیٹابیس بنانے کے لیے پروگرام ویکی کے استعمال کا عمومی رواج بن گیا اور انتہائی کثرت سے اس مقصد کے لیے ویکی مواقع تخلیق کی گئی۔ اور آج دائرۃ المعارف ویکیپیڈیا کا انگریزی نسخہ انٹرنیٹ پر سب سے بڑا ویکی موقع حبالہ سمجھا جاتا ہے۔ ویکی اپنے صارفین کو براؤزر کے ذریعہ مواد کی ترمیم، اضافہ وحذف شدگی کی سہولت فراہم کرتا ہے۔
ترامیم کی نگرانی
ویکی ویب گاہیں اس طرح ترتیب دی جاتی ہیں کہ انتہائی سہولت اور آسانی کے ساتھ تمام ترامیم پر نظر رکھی جا سکے اور کسی بھی غلطی کو بروقت درست کیا جا سکے۔ اسی ضمن میں ایک دوسری اہم خصوصیت جو اکثر ویکی مواقع حبالہ میں موجود ہوتی ہے، صفحہ حالیہ تبدیلیاں ہے۔ اس صفحہ میں ویکی میں ہونے والی حالیہ تبدیلیوں کی فہرست موجود ہوتی ہے، اس میں دو اختیار بھی موجود ہوتا ہے؛ ایک آخری ترمیم سے قبل صفحہ کس حال میں تھا اور اس میں آخری ترمیم کیا کی گئی۔ اس طرح بیک جنبش یہ معلوم کیا جاسکتا ہے کہ کیا ترمیم واضافہ ہوا اور اگر درست نہ ہو تو اسے استرجع کیا جاسکتا ہے۔
اسی طرح بعض ویکی پروگرام ایک اور مفید خصوصیت کے حامل ہوتے ہیں؛ کوئی صارف اپنے پسندیدہ موضوعات کو مستقل نگاہ رکھنا چاہے تو ان کو زیر نظر کر سکتا ہے، ایسے تمام صفحات میری زیر نظر فہرست نامی صفحہ میں نظر آتے ہیں۔ نیز ان میں ہونے والی کسی بھی ترمیم کی اطلاع بذریعہ برقی ڈاک بھی وصول کی جاسکتی ہے۔ یہ خصوصیت ویکیپیڈیا کے زیر استعمال میڈیاویکی سافٹ ویئر میں فراہم کی گئی ہے۔
تخریب کاری
چونکہ ویکی ویب گاہوں میں ترامیم کے دروازے سب کے لیے کھلے ہوتے ہیں، اس لیے تخریب کاری کا قوی امکان بھی موجود ہوتا ہے۔ بعض افراد محض تجربہ کے لیے وارد ہوتے ہیں، جبکہ بعضے اشتہار بازی کے لیے آتے ہیں۔ اور بعض افراد اپنی ذاتی آراء تحریر کردیتے ہیں یا اپنی رائے کے خلاف نظر آنے والے مواد کو حذف کردیتے ہیں۔ جبکہ کچھ ایسے صفحات بھی تخلیق ہوتے ہیں جن کا موقع حبالہ سے کوئی تعلق نہیں ہوتا۔
اکثر ویکی پروگرام ویب گاہ کے منتظمین کو یہ اختیار دیتے ہیں کہ جن صفحات میں تخریب کاری کی شرح زیادہ ہو یا اختلافی موضوع ہو تو ان صفحات کو محفوظ کر دیں، تاکہ منتظمین کے علاوہ کوئی بھی فرد اس میں ترمیم نہ کرسکے۔
بعض اوقات تخریب کار صارفین پر پابندی بھی عائد کردی جاتی ہے، تاہم بہتر یہ ہوتا ہے کہ تخریب کار کو اپنے عمل کے لیے آزاد چھوڑ دیا جائے، کچھ ہی عرصہ میں وہ کنارہ کش ہو جائے تو اس کی تمام ترامیم استرجع کر دیں۔
بیرونی روابط
ویکی زمرہ:انسانی شمارندی تفاعل زمرہ:ذاتی تنظیم زمرہ:سماجی اطلاعاتی عملکاری زمرہ:صوتی مضامین زمرہ:ورائے متن زمرہ:ویکی ڈیٹا سے مطابقت رکھنے والی مختصر تفصیل
خودنگارش
خودنگارش (اور خود نگارش) (autograph) ، ایسی دستاویز جو اپنے ہی مصنف کی لکھائی میں تحریر ہو۔
یعنی جب کوئی مصنف اپنی ہی ہاتھ (کی لکھائی) سے کوئی دستاویز (یا کتاب) تحریر کرتا ہے تو اُسے خودنگارش کہاجاتا ہے۔
مزید دیکھیے
زمرہ:دستاویزات زمرہ:زر اشتراک درکار مواد کے روابط پر مشتمل صفحات زمرہ:مخطوطات زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
جمنا بروا
جمنا بروا (آسامی زبان: যমুনা বৰুৱা) (10 اکتوبر 1919ء تا 24 نومبر 2005ء) بھارتی سنیما کی بھارتی نزاد اداکارہ تھی۔
ابتدائی زندگی
جمنا بروا کے والد کا نام پورن گپتا تھا۔ وہ پوران گپتا کی چوتھی بیٹی تھی۔ ان کی کل 6 بیٹیاں تھیں۔ پورن گپتا آگرہ کے قریب ایک گاوں کے رہنے والے تھے۔ انہوں نے اپنی تمام بیٹیوں کام نام بھارت کی ندیوں پر رکھا تھا جیسے گنگا، جمنا، بھاگیرتھی وغیرہ۔ قدرت کا کرنا ایسا ہوا کہ جمنا اس وقت کے سب سے ترقی پذیر شہر کلکتہ میں آبسی۔ اس وقت کلکتہ میں فلم سازی کا بھی بول بالا تھا۔ جمنا کا آبائی وطن آسام کا گوالپارا ضلع تھا۔ انہوں نے ہدایتکار اور اداکار پرمتیش بورا سے شادی کرلی جنہیں پی سی بورا سے بھی جانا جاتا تھا۔ مگر 1950ء میں ہی ان کی وفات ہو گئی۔ انہوں نے اپنے شوہر کے ساتھ اپنی اداکاری کا آغاز فلم دیوداس میں کیا۔ اس میں وہ مرکزی کردار پاروتی نبھا رہی تھی۔ یہ فلم 1936ء میں بنی تھی۔ اس کے بعد انہوں نے بنگالی، آسامی اور ہندی میں متعدد مشہور فلموں میں کام کیا جیسے امیری، مکتی، ادھیکار اور سیش اتر وغیرہ۔ انہوں نے بورا کی موت کے بعد ادکاری چھوڑ دی۔
فلمی سفر
ان کی پہلی فلم 1934ء کی ==محبت کی کسوٹی]] تھی جو اصل میں بنگالی میں روپ لیکھا نام سے بن چکی تھی۔ ان کی مشہور فلموں میں 1953ء کی ملانچا، 1949ء کی ایران کی ایک رات، 1946ء کی سولیچ، 1944ء کی صبح شام، 1943ء کی دیور، 1943ء ہی کی رانی، 1942ء کی جواب، 1941ء کی اتریان، 1940ء کی ہندوستان ہمارا، ان36ء کی دیوداس، 1935ء کی دیوداس قابل ذکر ہیں۔ روپ لیکھا، ادھیکار، مایا اور گرہ داہ ان کی دیگر فلمیں ہیں۔
بعد کی زندگی
ان کی زندگی کے آخری سال بہت تکلیف دہ تھے۔ موت سے 6 ماہ قبل وہ مرگ بستر پر تھی۔ پسماندگان میں 3 بیٹے اور ان کے بڑے خاندان ہیں۔ ان کے اہل خانہ کا کہنا ہیکہ انہیں بیماریوں نے گھیر لیا تھا اور کولکاتا میں اپنے گھر میں وفات پاگئی، موت کی وجہ بڑھتی عمر اور بیماریوں کو بتایا گیا۔
حوالہ جات
زمرہ:1919ء کی پیدائشیں زمرہ:2005ء کی وفیات زمرہ:آسام کی اداکارائیں زمرہ:آسامی سنیما کی اداکارائیں زمرہ:بیسویں صدی کی بھارتی اداکارائیں زمرہ:ضلع آگرہ کی شخصیات زمرہ:ضلع دھوبری کی شخصیات زمرہ:ویکی ڈیٹا سے مطابقت رکھنے والی مختصر تفصیل
جے پی مورگن
جان پیئرپونٹ مورگن ایک امریکی فنانسر اور سرمایہ کاری بینکر تھا جس نے پورے سنہری دور (گلڈڈ ایج) میں وال اسٹریٹ پر کارپوریٹ فنانس پر غلبہ حاصل کیا۔ بینکنگ فرم کے سربراہ کے طور پر جو بالآخر جے پی مورگن اینڈ کمپنی کے نام سے مشہور ہوئی۔ وہ انیسویں صدی کے آخر اور بیسویں صدی کے اوائل میں ریاست ہائے متحدہ میں صنعتی استحکام کی لہر کے پیچھے محرک تھا۔
وال اسٹریٹ پر اپنے کیریئر کے دوران، جے پی مورگن نے کئی ممتاز ملٹی نیشنل کارپوریشنز کی تشکیل کی قیادت کی جن میں یو ایس اسٹیل، انٹرنیشنل ہارویسٹر اور جنرل الیکٹرک شامل ہیں جو بعد میں ان کی نگرانی میں آ گئیں۔ وہ اور اس کے شراکت داروں نے متعدد دیگر امریکی کاروباروں میں بھی کنٹرولنگ کے مفادات رکھے جن میں ایٹنا، ویسٹرن یونین، پل مین کار کمپنی اور 21 ریل روڈ شامل ہیں۔ امریکی مالیات پر اپنے غلبہ کی حد کی وجہ سے مورگن نے ملک کی پالیسیوں اور اس کی معیشت کے تحت مارکیٹ کی قوتوں پر بہت زیادہ اثر و رسوخ استعمال کیا۔ 1907ء کے مالی بحران کے دوران میں اس نے فنانسرز کے اتحاد کو منظم کیا جس نے امریکی مالیاتی نظام کو تباہی سے بچایا۔
ترقی پسند دور کے سرکردہ فنانسر کے طور پر، کارکردگی اور جدید کاری کے لیے جے پی مورگن کی لگن نے امریکی معیشت کی شکل کو تبدیل کرنے میں مدد کی۔ ایڈرین وولڈریج نے مورگن کو امریکا کا "سب سے بڑا بینکر" قرار دیا۔ مورگن روم، اطالیہ میں 1913ء میں 75 سال کی عمر میں انتقال کر گئے، اپنی خوش قسمتی اور کاروبار اپنے بیٹے جان پیئرپونٹ مورگن جونیئر کے سوانح نگار رون چرنو نے ان کی دولت کا تخمینہ 80 ملین امریکی ڈالر (2019ء میں 1.2 بلین امریکی ڈالر کے برابر) لگایا۔
بچپن اور تعلیم
مورگن کی پیدائش اور پرورش ہارٹفورڈ، کنیکٹیکٹ میں مورگن کے بااثر خاندان کے جونیئس اسپینسر مورگن (1813ء–1890ء) اور جولیٹ پیئرپونٹ (1816ء–1884ء) کے ہاں ہوئی۔ پیئرپونٹ، جیسا کہ اس نے جانا جانا پسند کیا، اپنے والد کے منصوبوں کی وجہ سے اس کی تعلیم مختلف تھی۔ 1848ء کے موسم خزاں میں اس کا تبادلہ ہارٹ فورڈ پبلک اسکول، پھر چیشائر، کنیکٹیکٹ (اب چیشائر اکیڈمی) میں ایپسکوپل اکیڈمی میں ہوا، جہاں وہ پرنسپل کے ساتھ شامل ہوا۔ ستمبر 1851ء میں اس نے بوسٹن کے انگلش ہائی اسکول کے لیے داخلہ کا امتحان پاس کیا، جس نے کامرس میں کیریئر کے لیے ریاضی میں مہارت حاصل کی۔ اپریل 1852ء میں مورگن کو ایک بیماری لاحق ہوئی جو اس کی زندگی کے بڑھنے کے ساتھ ساتھ زیادہ ہو گئی: گٹھیا کے بخار نے اسے اس قدر تکلیف دی کہ وہ چل بھی نہیں سکتا تھا، اور جونیئس نے اسے صحت یاب ہونے کے لیے آزورس بھیج دیا۔